Nefndin beindi því til heilbrigðisráðherra að vinna markvisst að því að afnema refsingar fyrir vörslu á neysluskömmtum fíkniefna . Áfram verði hins vegar hægt að sakfella fyrir það sem kann að teljast alvarlegra brot á lögum um ávana og fíkniefni , þar á meðal innflutningur , útflutningur , sala , skipti , afhending , framleiðsla og tilbúningur efna . Í greinargerð frumvarpsins segir að undanfarin ár hafi samfélagið sammælst um mikilvægi þess að aðstoða fólk með fíknivanda frekar en refsa því og að veita þeim sjálfsagða heilbrigðisþjónustu . Þingmennirnir segja að sjá megi skýr merki um þessa nálgun í nýlegri laga - og reglugerðarsetningu , til dæmis með því að smávægileg brot á lögum um ávana - og fíkniefni komi ekki fram á sakavottorðs og með framlagningu frumvarps heilbrigðisráðherra um neyslurými . „ Brotthvarf frá refsistefnu sem gengur út á að jaðarsetja neytandann víkur því nú um allan heim fyrir stefnu sem byggist á því að veita neytendum sem á þurfa viðeigandi þjónustu . Með samþykkt frumvarps þessa mundi Ísland skipa sér í fremstu röð hvað varðar heilbrigðisþjónustu og mannúðlega nálgun gagnvart þeim neytendum vímuefna , “ segir í greinargerðinni að lokum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .